
Изх. №……………………………………..

ДО 
ОБЩИНСКИ СЪВЕТ
ГР. ЗЛАТОГРАД


ДОКЛАДНА ЗАПИСКА
от Мирослав Митков Янчев – Кмет на Община Златоград
	
Относно: Кандидатстване на Община Златоград по процедура за директно предоставяне на безвъзмездна финансова помощ BG05FMOP001-5.001 – „3.1 - Топъл обяд в условия на пандемията от COVID-19“ по Оперативна програма за храни и/или основно материално подпомагане.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

От 01.05.2020 г. Община Златоград  предоставя услугата „Топъл обяд“ на 170 потребители, със средства, предоставени по Целева програма „Топъл обяд у дома в условията на извънредна ситуация 2020 г.“, финансирана от националния бюджет, която е със срок до 31.12.2020 г.
В условията на извънредната пандемична ситуация, предоставянето на топъл обяд се оказа, в голяма степен, значима помощ, тъй като чрез нея най-бедните и уязвими хора имат храна, от една страна и от друга - могат да я получат и в дома си, когато противоепидемичните мерки налагат това. 
С цел подпомагане на лицата, живеещи в бедност, от 01.01.2021 г. ще продължи предоставянето на топъл обяд, в условия на пандемията от COVID-19, като средство за допълване на комплексните национални мерки. 
Операцията е продължение на целева програма „Топъл обяд у дома в условията на извънредна ситуация 2020“, финансирана от националния бюджет и осигурява подкрепа за задоволяване на базовата нужда от храна на хората, които се нуждаят от социална закрила в най-висока степен.
В съответствие с целите на Операция „3.1 Топъл обяд в условия на пандемията от COVID-19“, целевите групи са: 
1. Лица без доходи или с ниски доходи под линията на бедност; хора в затруднение поради влошената икономическа обстановка в странатам хора, които поради възрастта си или налични увреждания са в по-висок риск от заразяване и неблагоприятно протичане на инфекцията. 
2. Лица, поставени под карантина - без доходи или с ниски доходи под линията на бедност и без близки, които да им окажат подкрепа. 
3. Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка, са в невъзможност да задоволят основните си жизнени потребности. 
Допустими бенефициенти по процедурата са всички общини и райони на общини в Република България.
Разходите за едно лице на ден са в размер на 2.70 лв. с включен ДДС и са предназначени за осигуряване на супа, основно ястие, хляб и поне веднъж седмично десерт. 
Допустими са:
1. Административни разходи и разходи за транспорт и съхранение на храните, определени като единна ставка, в размер на 5 на сто от разходите за единица продукт- обяд. 
2. Разходи за съпътстващи мерки, предприети и декларирани от партньорските организации, които доставят храните на най-нуждаещите се лица, под формата на единна ставка, в размер на 5 на сто от разходите за единица продукт- обяд.
Във връзка с гореизложеното, предлагам следния проект за                           

Р Е Ш Е Н И Е
                                                      
На основание чл.21, ал.1, т.23 и ал.2 от Закона за местното самоуправление и местната администрация и процедура за директно предоставяне на безвъзмездна финансова помощ BG05FMOP001-5.001 – „3.1 - ТОПЪЛ ОБЯД В УСЛОВИЯ НА ПАНДЕМИЯТА ОТ COVID-19“  по Оперативна програма за храни и/или основно материално подпомагане, Общински съвет град Златоград

                                                          Р Е Ш И :

1. Дава съгласие Община  Златоград  да кандидатства с проектно предложение по процедура за директно предоставяне на безвъзмездна финансова помощ BG05FMOP001-5.001 – „3.1 - ТОПЪЛ ОБЯД В УСЛОВИЯ НА ПАНДЕМИЯТА ОТ COVID-19“  по Оперативна програма за храни и/или основно материално подпомагане.
 2. Възлага на кмета на Община Златоград да подготви  и внесе необходимите документи на проектно предложение по процедура за директно предоставяне на безвъзмездна финансова помощ BG05FMOP001-5.001 – „3.1 - ТОПЪЛ ОБЯД В УСЛОВИЯ НА ПАНДЕМИЯТА ОТ COVID-19“  по Оперативна програма за храни и/или основно материално подпомагане.
3. Дава съгласие дейността по предоставяне на топъл обяд, по процедура за директно предоставяне на безвъзмездна финансова помощ BG05FMOP001-5.001 – „3.1 - ТОПЪЛ ОБЯД В УСЛОВИЯ НА ПАНДЕМИЯТА ОТ COVID-19“  по Оперативна програма за храни и/или основно материално подпомагане, да бъде местна дейност, по смисъла на Закона за публичните финанси.
 4. Дава съгласие да бъде допуснато предварително изпълнение на настоящото решение на основание чл.60, ал.1 от АПК.

С уважение,

МИРОСЛАВ ЯНЧЕВ
Кмет на Община Златоград

Изготвил,
Николай Шопов
Директор на ЦСРИ

Съгласувал,
Златка Цекова
Директор на дирекция  „АПИ,ОС и З”,  той и юрисконсулт

Елмира Угорлиева - Пехливанова
Заместник- кмет на Община Златоград
	
                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

